Dragi đaci, u nastavi na daljinu čitamo lektiru.

Lektiru: Miševi i mačke naglavačke/ fotografirati i poslati učiteljici 17.4.2020.

**Poveznica za čitanje lektire:** Klik na link <https://www.hrlektire.com/>

**P E T A R P A N**

*Želim ti dati upute za lektiru i voljela bih da ih pročitaš i kreneš raditi sam / sama te da tražiš pomoć roditelja samo ako uistinu trebaš.*

***Pročitaj lektiru Petar Pan, James M. Barrie.***

***Željela bih da napraviš ovo :***

1. Zapiši naslov knjige i ime pisca.
2. Napiši nekoliko rečenica /bilješku o piscu.
3. Prepiši ovu rečenicu PETAR PAN JE FANTASTIČNA PRIČA.
4. Napiši što je po tvom mišljenju tema ove priče.
5. Zapiši tri nestvarna događaja iz ove knjige.
6. Napiši vrijeme i mjesta radnje.
7. Odaberi jedan lik – **Petar, Wendy, Zvončica, Kapetan Kuka i Nana** , nacrtaj ga i oko crteža napiši što više njegovih osobina (unutarnjih, a ne vanjskih). Od svih zapisanih osobina tri potkrijepi primjerom iz knjige (napiši kada je bio takav i sl.) .
8. Zapiši tijek događaja .
9. Napiši što je po **tvom mišljenju** glavna misao / ideja /poruka ove zabavne knjige.
10. Pisano prepričaj najdraži/najljepši dio priče.

**Molila bih te da odvojiš dovoljno vremena i strpljenja, da pišeš čitko i uredno, prvo zbog sebe, zatim kako bih ja mogla pregledati, ali i zato što ćeš fotografirati i poslati u grupu .**

**Molim te da ovo bude spremno do 8.5.2020.**

**NADAM SE DA ĆEŠ UŽIVATI ČITAJUĆI KNJIGU I DA ĆE TE POVESTI U SVIJET MAŠTE, TO JE NAJVAŽNIJE!**

Možeš zamoliti nekoga od ukućana da utipkate na Internet „24sata petar pan“ i uživaj u predstavi / baletu s istoimenim naslovom. Ako ti bude predugo – pogledaj ga u dva dijela, a onda (također u bilježnicu iz lektire) zapiši sviđa li ti se, zašto da /ne, jesi li već nekad gledao/la neki balet, što misliš kako je biti balerina/baletan, jesi li mogao /mogla povezati sadržaj priče i scene na pozornici, što misliš tko sve sudjeluje u radu da bismo pogledali jednu ovakvu predstavu…

*Ako želiš bilo što dodati, istražiti- samo naprijed, razveselit ćeš me! Sretno !*